Albert Stuivenberg

Albert Stuivenberg (s. 30. lokakuuta 1970Albert Stuivenberg Transfermarkt. Viitattu 9.5.2022. ) on alankomaalainen jalkapallovalmentaja ja entinen jalkapalloilija. Joulukuusta 2019 lähtien hän on toiminut Arsenalin apuvalmentajana.

Ura

Stuivenberg hankki jalkapallo-oppinsa Feyenoordin juniorijoukkueissa. Ura päättyi kuitenkin jo varhaisessa vaiheessa loukkaantumisen vuoksi. Hän edusti lyhyellä urallaan SC Telstaria ja HFC Haarlemia. Stuivenberg siirtyi loukkaantumisensa jälkeen valmennusuralle ja työskenteli Feyenoordin akatemiassa 13 vuotta. Hän toimi myös juniorivalmentajana belgialaisessa RWDM:ssa sekä junioritoiminnan kehittäjänä Al Jazira Clubissa. Vuonna 2006 hän siirtyi Alankomaiden jalkapalloliiton palvelukseen alle 17-vuotiaiden maajoukkueen valmentajaksi.Stuivenberg success proves worth to United UEFA.com. Julkaistu 7.7.2014. Viitattu 9.5.2022. Who is Arsenal assistant manager ‘AirPod’ Albert Stuivenberg? Van Gaal’s ex-coach on touchline vs Man City The Sun. Julkaistu 31.12.2019. Viitattu 9.5.2022. 

Stuivenbergin alaisuudessa ikäluokkaa edustivat muun muassa Ricardo van Rhijn, Daley Blind ja Memphis Depay. Stuivenberg niitti menestystä alle 17-vuotiaiden kanssa voittaen Euroopan mestaruuden 2011 ja 2012. Lisäksi Alankomaat selvitti tiensä finaaliin vuonna 2009 ja välieriin 2008. Stuivenberg siirtyi vuonna 2013 alle 21-vuotiaiden maajoukkueen päävalmentajaksi, mutta pesti jäi lyhyeksi. Kesällä 2014 Louis van Gaal nosti hänet apuvalmentajakseen Manchester Unitediin.Manchester United manager Louis van Gaal adds Albert Stuivenberg to coaching set up The Telegraph. Julkaistu 6.7.2014. Viitattu 9.5.2022.  Hän juhli Manchester Unitedissa FA Cupin voittoa 2016, mutta van Gaalin saatua kauden jälkeen potkut myös Stuivenberg jätti seuran.

Joulukuussa 2016 Stuivenberg debytoi päävalmentajana aikuisten tasolla, kun hänestä tuli belgialaisen KRC Genkin päävalmentaja.Stuivenberg nieuwe trainer Genk NOS.nl. Julkaistu 27.12.2016. Viitattu 9.5.2022.  Stuivenberg luotsasi seuran Eurooppa-liigan puolivälieriin kaudella 2016/17.Former Man Utd assistant and Wales No2 Albert Stuivenberg the latest name linked with Swansea Wales Online. Julkaistu 5.6.2019. Viitattu 9.5.2022.  Kausi 2017/18 sujui Genkiltä heikosti ja joukkue erotti Stuivenbergin joulukuussa 2017.KRC Genk zet coach Stuivenberg na bijna een jaar aan de kant Nu.nl. Julkaistu 10.12.2017. Viitattu 9.5.2022. 

Maaliskuussa 2018 Stuivenbergistä tuli Walesin maajoukkueen apuvalmentaja.Meet Wales' new-look backroom team as Ryan Giggs taps into his Manchester United connections Wales Online. Julkaistu 15.3.2018. Viitattu 9.5.2022.  Joulukuussa 2019 Stuivenberg palasi apuvalmentajaksi Englannin Valioliigaan, kun Mikel Arteta nosti hänet Arsenalin valmennustiimiin. Stuivenberg jatkoi Walesin apuvalmentaja. Yhdessä Ryan Giggsin kanssa he luotsasivat Walesin neljännesvälieriin EM-kisoissa kesällä 2021. Kisojen jälkeen Stuivenberg jätti tehtävänsä Walesissa keskittyen Arsenalin apuvalmentajan tehtäviin.Arsenal assistant coach Albert Stuivenberg leaves role with Wales Evening Standard. Julkaistu 26.7.2021. Viitattu 9.5.2022. 

 Saavutukset 
 Päävalmentajana 
 U17 Euroopan mestaruus: 2011, 2012

 Apuvalmentajana 
 FA Cup: 2016, 2020
 FA Community Shield: 2020

Lähteet

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1970 syntyneet
Luokka:Elävät henkilöt